Kommissionens beslutning

af 18. februar 2002

om fælles standardskemaer til anvendelse ved forelæggelse af sammenfattende oplysninger om nationale brændstofkvalitetsdata

(meddelt under nummer K(2002) 508)

(2002/159/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 98/70/EF af 13. oktober 1998 om kvaliteten af benzin og dieselolie og om ændring af Rådets direktiv 93/12/EØF(1), særlig artikel 8, stk. 3, og

ud fra følgende betragtninger:

(1) Medlemsstaterne skal overvåge kvaliteten af benzin og dieselolie, som markedsføres på deres territorier, med henblik på at sikre overensstemmelse med miljøspecifikationerne i direktiv 98/70/EF og sikre effektiviteten af de foranstaltninger, der skal nedbringe luftforureningen fra motorkøretøjer.

(2) Det er nødvendigt at etablere fælles standardskemaer til anvendelse ved forelæggelse af oplysninger om brændstofkvalitetsovervågningen, jf. artikel 8, stk. 3, i direktiv 98/70/EF -

VEDTAGET FØLGENDE BESLUTNING:

Artikel 1

Med denne beslutning etableres fælles standardskemaer til anvendelse ved forelæggelsen af nationale brændstofkvalitetsdata i overensstemmelse med artikel 8 i direktiv 98/70/EF.

Artikel 2

Medlemsstaterne skal anvende standardskemaerne i bilaget, når de forelægger data for Kommissionen.

Artikel 3

Denne beslutning er rettet til medlemsstaterne.

Udfærdiget i Bruxelles, den 18. februar 2002.

På Kommissionens vegne

Margot Wallström

Medlem af Kommissionen

(1) EFT L 350 af 28.12.1998, s. 58.

BILAG

OM STANDARDSKEMAER TIL ANVENDELSE VED RAPPORTERING AF OPLYSNINGER OM BRÆNDSTOFKVALITETSOVERVÅGNINGEN

1. INDLEDNING

I Europa-Parlamentets og Rådets direktiv 98/70/EF af 13. oktober 1998 om kvaliteten af benzin og dieselolie og om ændring af Rådets direktiv 93/12/EØF(1), senest ændret ved direktiv 2000/71/EF(2), er der fastsat miljøspecifikationer for alle benzin- og dieseltyper, som markedsføres i Den Europæiske Union. Disse specifikationer findes i direktivets bilag I til IV. Ifølge artikel 8, stk. 1, er medlemsstaterne forpligtet til at overvåge, at disse brændstofkvalitetsspecifikationer overholdes i henhold til de analytiske målemetoder, der henvises til i direktivet. Senest den 30. juni hvert år skal medlemsstaterne forelægge en sammenfatning af de overvågningsdata for brændstofkvaliteten, de har indsamlet i perioden januar til december i det foregående kalenderår. Den første rapport skal forelægges senest den 30. juni 2002. Europa-Kommissionen har udarbejdet de vedlagte standardskemaer i henhold til artikel 8, stk. 3, i direktiv 98/70/EF og Kommissionens beslutning (henvisning til nærværende beslutning).

2. OPLYSNINGER OM, HVEM DER UDARBEJDER RAPPORTEN OM OVERVÅGNING AF BRÆNDSTOFKVALITETEN

Myndighederne, som har ansvaret for at udarbejde rapporten om overvågning af brændstofkvaliteten, anmodes om at udfylde nedenstående skema.

>PIC FILE= "L_2002053DA.003102.TIF">

3. DEFINITIONER OG FORKLARING

Overordnet oktantal: I direktiv 98/70/EF er der fastsat miljøspecifikationer for benzin- og dieselbrændstoftyper, som markedsføres i EU. Specifikationerne i direktivet kan opfattes som "overordnede oktantal". Disse omfatter i) blyfri normalbenzin (RON > 91), ii) blyfri benzin (RON > 95) og iii) dieselolie.

Nationalt oktantal: Medlemsstaterne kan naturligvis definere "nationale" oktantal, men disse skal dog stadig overholde de specifikationer, der er opstillet for det overordnede oktantal. Nationale oktantal kan f.eks. omfatte blyfri superbenzin (RON > 98), benzin med blyerstatning, svovlfri benzin, benzin med højst 50 ppm svovl, svovlfri diesel, diesel med højst 50 ppm svovl.

Svovlfri brændstoffer er benzin- og dieselbrændstoffer med et svovlindhold på mindre end 10 mg/kg (ppm).

4. BESKRIVELSE AF BRÆNDSTOFKVALITETSOVERVÅGNINGSSYSTEMET

Medlemsstaterne skal beskrive, hvordan deres nationale brændstofkvalitetsovervågningssystemer fungerer.

5. SAMLET SALG AF BENZIN OG DIESEL

Medlemsstaterne anmodes om at udfylde følgende skema med mængderne af hver benzin- og dieseltype, der markedsføres på deres territorium.

>PIC FILE= "L_2002053DA.003201.TIF">

6. SVOVLFRIE BRÆNDSTOFFERS GEOGRAFISKE DÆKNING

Medlemsstaterne anmodes om at beskrive, i hvilket omfang (dvs. den geografiske dækning) svovlfrie brændstoffer markedsføres på deres territorium.

>PIC FILE= "L_2002053DA.003202.TIF">

7. DEFINITION AF SOMMERPERIODE HVAD ANGÅR FLYGTIGE STOFFER I BENZIN

Direktiv 98/70/EF indeholder et krav om, at benzins damptryk skal være mindre end 60,0 kPa i sommerperioden, som løber fra den 1. maj til den 30. september. For de af medlemsstaterne, som er udsat for "arktiske klimaforhold", løber sommerperioden dog fra den 1. juni til den 31. august, og damptrykket må ikke overstige 70 kPa. Medlemsstaterne anmodes om at anføre, hvordan sommerperioden defineres på deres territorium.

>PIC FILE= "L_2002053DA.003203.TIF">

8. STANDARDSKEMA FOR BENZIN

Medlemsstaterne skal indsende en sammenfattende rapport om de overvågningsdata for benzinkvaliteten (både for nationale og for overordnede oktantal), som de har indsamlet i et givet kalenderår (januar til december). Dette sammenfattende skema er vedlagt som tillæg I. Prøvningsmetoderne i EN 228:2000 eller i givet fald senere udgaver skal anvendes.

9. STANDARDSKEMA FOR DIESELOLIE

Medlemsstaterne skal indsende en sammenfattende rapport om de overvågningsdata for dieseloliekvaliteten (både for nationale og for overordnede oktantal), som de har indsamlet i et givet kalenderår (januar til december). Dette sammenfattende skema er vedlagt som tillæg II. Prøvningsmetoderne i EN 590:2000-udgaven eller i givet fald senere udgaver skal anvendes.

10. FORELÆGGELSE AF RAPPORTEN OM OVERVÅGNING AF BRÆNDSTOFKVALITETEN

Rapporten om overvågning af brændstofkvaliteten skal formelt forelægges følgende person: Generalsekretæren Europa-Kommissionen Rue de la Loi/Wetstraat 200 B - 1049 Bruxelles/Brussel.

Derudover skal rapporten indsendes i elektronisk format til følgende e-postadresse: env-report-98-70@cec.eu.int

(1) EFT L 350 af 28.12.1998, s. 58.

(2) EFT L 287 af 14.11.2000, s. 46.

Tillæg I

>PIC FILE= "L_2002053DA.003402.TIF">

>PIC FILE= "L_2002053DA.003501.TIF">

Tillæg II

>PIC FILE= "L_2002053DA.003602.TIF">